ming030890/wiki-yue-high-quality huggingface dataset:
江夏站

蕭崗站喺2號綫規劃同施工時期嗌過江夏站。
江夏Jiangxia






廣州地鐵2號綫廣州南站　◄蕭崗站 黃邊站►　嘉禾望崗站
江夏站（粵拼：gong1 haa6*2 zaam6；英文：Jiangxia Station），規劃時期嗌過陳田村站（can4 tin4 cyun1 zaam6；Chentiancun Station），係廣州地鐵2號綫嘅車站，2010年9月25號開通，位置喺白雲區江下村嘅廣雲路同黃石北路嘅交界嗰邊。

站廳
江夏站喺分開咗東西兩個站廳出嚟，但同2號綫白雲新城嘅另外3個站嚟PK下，雖然話呢個站嘅兩個站廳同兩個月台都係有條路軌隔開咗，但係唔理你係免費區定收費區都有條通道連埋一齊，就喺條軌道嘅下面。

月台
呢個站有2個側式月台，喺廣雲路同黃石北路交界嘅地底。

商舖同自助服務
而家嘅江夏站入面得好少舖頭畀乘客買嘢同食嘢，有便利檔、麵包檔同書店等。但係車站入面有自助服務設施畀乘客用，包括咗自動販賣機、自動影相機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。而商舖喺車站嘅A出入口附近。
商舖
7-Eleven
美心西餅
日閱堂

出入口
江夏站冚唪唥嘅出入口A出入口A出入口 B出入口B出入口 C出入口（凌晨2點15分）C出入口（凌晨2點15分） D出入口D出入口
呢個站一共有4個出入口，分別係A、B、C、D。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。

規劃
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅陳田村站，嗰時嘅站位就喺陳田村嘅東牌坊附近，到咗2002年，呢個站嘅站位就移咗入嚟而家呢度，重改咗名嗌江夏站，嗰時要等白雲機場搬走咗先至可以起。

工程
内文：白雲新城同廣州白雲國際機場 (1933—2004)
由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，呢個站喺2010年2月份封頂。

開通
内文：廣州地鐵2號綫
車站喺2010年9月25號嘅舊二號綫一分為二後而開通，而家係2號綫嘅中途站。

利用狀況
呢個站附近都係白雲尚城嘅住宅社區同江夏村、陳田村等城中村，所以呢個站嘅客流都係江夏村、陳田村附近嘅住宅社區居民嚟呢個站坐車。由於家陣有咗地鐵就好方便，所以有部分距離車站較遠嘅居民——好似喺祥景花園等黃石西嗰帶嘅居民都坐巴士嚟呢個站轉地鐵。而客流方面，呢個站都幾多人下。尤其係上下班高峰期嗰陣，有好多乘客喺呢個站上落車。
江坂任

江坂任（1992年5月31號—）係日本足球員，司職前鋒，效力大宮松鼠。
江埔街道

江埔街道（粵拼：gong1 bou3 gaai1 dou6）係中國廣東省廣州市從化區轄下嘅一個街道，喺舊時嘅從化市區中心嘅東邊。西邊靠住街口街道；南邊靠住太平鎮。
江城縣

江城係中國雲南普洱一個哈尼族彝族自治縣，總面積3476平方公里，人口9萬。
江夏區

江夏區係中國湖北武漢一個市轄區，總面積2009平方公里，人口68萬。
知床國立公園

知床國立公園（日文：知床国立公園／しれとここくりつこうえん Shiretoko Kokuritsu Kōen）係日本北海道東北部一個國家公園，覆蓋知床半島陸地389.54平方公里（150.40平方英里）以及附近海域223.53平方公里（86.31平方英里）嘅範圍。知床國立公園嘅陸地部分橫跨斜里郡斜里町同目梨郡羅臼町。
知念慶

知念慶（1995年3月17號—）係日本足球員，司職前鋒，效力川崎前鋒。
知床半島

知床半島係個喺日本嘅世界遺產，登錄喺聯合國教科文組織嘅世界遺產名錄。
知女星

知女星（Sibylla），即係小行星168，係太陽系小行星帶嘅一粒小行星，喺1876年9月28號發現。
知情識趣31

《知情識趣31》（英文：Know It All RTHK 31）係香港電台製作嘅初中生常識問答挑戰賽，由馬浚偉主持。節目由2022年1月9號起，逢星期日20:30-21:30喺港台電視31播出。比賽口號係：「只要你想學，冇嘢係唔得」，節目透過四個環節進行趣味性問答比賽，增強同學喺唔同範疇嘅認知，提升同學對學習嘅興趣。每集有三間學校進行比賽，原定十二個星期之後，最高分嗰四間學校可以進入季度挑戰賽，但因為當時疫情嚴重，第十場之後節目就腰斬。

第一回合「知識知悉」
以學科題為主，每組有一百分底分，分別回答十條問題，每題需要喺五秒內作答，限時三分鐘，答啱加十分，答錯或棄權唔扣分。喺呢個回合，每組會得到一個去蕪存菁錦囊，可以喺選擇題嘅時候使用一次，主持會刪去其中兩個選擇，參賽者可以喺聰完問題先至決定用唔用錦囊。

第二回合「通情達理」
參賽者首先要睇一段短片，再搶答二十題同片段相關嘅問題，限時六分鐘，答啱加十分，答錯或者撳鐘後棄權扣十分，設有一次補答機會，答啱加十分，答錯或者撳鐘後棄權同樣被扣十分，參賽者需要喺撳鐘後五秒內作答，超時會被扣十分，撳鐘之後主持會停止發問。

第三回合「有膽有識」
問題環繞流行文化、時事、國情等課外知識，限時八分鐘，答啱加十分，答錯或者撳鐘後棄權扣十分，設有一次補答機會，答啱加十分，答錯或者撳鐘後棄權同樣被扣十分，參賽者需要喺撳鐘後五秒內作答，超時會被扣十分，喺呢個回合設有兩題專家題，答啱加二十分，答錯或者撳鐘後棄權會被扣二十分，設有一次補答機會，答啱加二十分，答錯或者撳鐘後棄權同樣被扣二十分，撳鐘之後主持以及專家都會停止發問。

第四回合「妙趣橫生」
熒光幕會出現十六格謎面，比賽分為四個環節，分別係搶答題、書畫題、動作遊戲題以及最後嘅競猜謎底，第一個環節係十題嘅搶答題，答啱加十分，並且可以揭開一格謎面，答錯或者撳鐘後棄權扣十分，設有一次補答機會。第二個環節係三題嘅書畫題，完成之後撳鐘搶答，答啱加二十分，並且可以揭開一格謎面，答錯或者撳鐘後棄權會被扣二十分，同樣設有一次補答機會。第三個環節係一題嘅動作題，勝出嘅一方會加三十分，並且可以揭開三格謎面，而落敗嘅組別就唔扣分。喺三個環節完成之後，會以總分嘅高低，依次序競猜謎底，估中加五十分，估錯扣十分，棄權唔扣分，如果出現同分情況，會由專家題決定先後次序，答中嗰一隊可以優先競猜謎底，而分數係唔會受到影響。
知客

知客，又叫接待員，係負責接待人客嘅職位，多數響食肆或者娛樂場所門口做嘢，安排人客入座。
「知客」呢個稱呼最初出現響寺廟入面，有僧人專門負責接待人客，佢個職位就叫「知客」。
知念侑李

知念侑李（1993年11月30號—）係日本嘅一個男藝人同埋演員，組合Hey! Say! JUMP成員。
知念雄太朗

知念雄太朗（1993年11月19號—）係日本足球員，司職中場，效力FC琉球。
十二月十一

十二月十一係黃曆十二月嘅第十一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月十七

十二月十七係黃曆十二月嘅第十七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月初六

十二月初六係黃曆十二月嘅第六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月初十

十二月初十係黃曆十二月嘅第十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
十二月初四

十二月初四係黃曆十二月嘅第四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
印氏

印（粵拼：jan3）係唐人姓氏，喺《百家姓》裏頭排第265位。

名人
呢篇印氏係同姓氏有關嘅楔位文章，重未寫完嘅。麻煩你幫手充實佢。
印江

印江係中國貴州銅仁下轄嘅一個土家族苗族自治縣，有1969平方公里咁大。
印第安座

印第安座（Indus）係家下八十八西洋星座之一。佢響天球南部，佔天球面積294平方度。地球北半球來講，印第安座係秋天嘅星座，即係秋夜會見到。肉眼可以睇到嘅星，約莫20粒到。有一到四等星3粒，即係有3等星1粒、4等星2粒。
印洲塘海岸公園

印洲塘海岸公園（英文：Yan Chau Tong Marine Park）位於香港船灣郊野公園嘅東北面。佢由兩個海灣組成。細啲嗰個喺荔枝窩，用連接涌灣咀同九蘆頭北部嘅直線做界；而另一個海灣嘅兩條海上界線就分別連接住西流江同埋石岩頭。佢另一條界就連住往灣洲嘅老沙田同蕩排頭。佢嘅總面積大約有680公頃咁多。而印洲塘海岸公園咁獨特嘅地貌同埋海景係香港東北部獨有嘅。

地理
印洲塘海岸公園嘅吉澳海、印洲塘同埋啲島仔嘅海岸線好參差不齊，形成咗多種多樣嘅地貌，包括海灣、岬角、半島、陡崖同埋沙坑。喺沙灘之間，有好多岩石同島散佈。有一塊近西流江嘅叫做「印洲」。佢嘅形狀好似一個印咁，佢應該就係印洲嘅改名原因。

物種發現
早期嘅研究指出，荔枝窩同三椏涌曾經搵到矮大葉藻、喜鹽草同埋細喜鹽草呢三種海草。呢一啲海草床可以做哺育場，畀咗一個溫暖嘅屋企啲軟體動物同埋魚類嘅孲𤘅子。除咗做屋企之外，啲海草亦都可以做海膽同埋海龜等等動物嘅嘢食。
除咗海草之外，紅樹喺呢個海岸公園物種較為多嘅地方生根生長。由於紅樹林生長需要一啲特定嘅環境同條件，如果鹽濃度同潮水高低唔定，所以呢啲動植物都要對嚴峻環境具備高度適應力。兩個有代表性嘅紅樹林分別喺荔枝窩同三椏村，兩個樹林面積大約三公頃左右。喺荔枝窩可以搵到香港嘅記錄入面全數八種嘅真紅樹，而喺三椏村，亦有五種。
印第安保留地

印第安保留地係美國入面專留畀印第安人自治嘅行政區，而家一共有326個，加埋有227,000平方公里，分散喺美國國境唔同地方。
印度馬兜鈴

印度馬兜鈴（學名：Aristolochia tagala）係馬兜鈴科馬兜鈴屬嘅藤本植物，南亞到華南一帶常見。
喺香港，植株受法例96章林務規例保護。
印書盤

印書盤（printing press），又叫印刷機，係種機可以有墨嘅表面，印落啲紙、布之上。
印洲塘

印洲塘（Double Haven或者Yan Chau Tong）係香港新界北區一個海域，喺大鵬灣西部，附近範圍被劃入印洲塘海岸公園。
印洲

印洲（Yan Chau）係香港新界北區一個島仔，喺印洲塘入面，吉澳南面，印洲塘個名就係嚟自呢個島仔。
司力星

司力星（Dynamene），即係小行星200，係太陽系小行星帶嘅一粒小行星，喺1879年7月27號發現。
叶韻

叶韻，亦都寫做協韻，指以改讀字音嘅方式，嚟到讀《詩經》、《楚辭》、唐詩等古代韻文。
叶韻古代又叫叶音（爲免同塡詞要啱音嘅叶音撈亂，本文唔用呢個叫法），呢個稱呼出自南宋朱熹。宋代之前，學者冇「古韻」嘅概念，佢哋用自己嘅發音唸先秦韻文，就會發現唔押韻。有啲學者以爲古書傳抄有誤，就擅自改變用字（最有名嘅係唐玄宗）。而其他大部份學者認爲，呢啲字唔押韻嘅原因，係因為發音唔同，所以必須改變讀音。叶韻說提出之後，產生咗好大影響，《康熙字典》中嘅字就註有叶韻嘅義項。

叶韻舉例
例如朱熹喺《詩經‧召南‧行露》二章與三章，就噉樣改變發音：
第二章
誰謂雀無角（覺韻古岳切，朱叶盧谷反）
何以穿我屋（屋韻烏谷切）
誰謂女無家（麻韻古牙切，朱叶音谷）
何以速我獄
雖速我獄（燭韻魚欲切）
室家不足（燭韻即玉切）
朱熹認為呢篇詩應該每個字都押韻，但係佢用自己嘅發音嚟唸，「角」和「家」唔押韻，所以佢改變咗呢兩字嘅發音。
第三章
誰謂鼠無牙（麻韻五加切，叶五紅反）
何以穿我墉（鍾韻餘封切）
誰謂女無家（麻韻古牙切，叶各空反）
何以速我訟（用韻似用切，叶祥容反）
雖速我訟
亦女不從（鍾韻疾容切）
相同道理，朱熹又改變咗「牙」、「家」、「訟」三字嘅發音，造成咗「家」喺呢兩章入面發音唔一樣。相同句子中嘅字，卻有唔同發音，係相互矛盾嘅。

叶韻嘅本質
從本質上嚟講，叶韻係因為古人冇意識到語音會隨住時代嘅變遷而變化，今時唔押韻嘅字，用寫作時嘅音嚟讀，其實係押韻嘅。中古漢語離而家較近，語音變化較小，但仍然有部份韻部同今日唔同，導致唔押韻。所以今日唸唐詩，仍然有啲人使用叶韻方法嚟保證押韻。而上古漢語去今已遠，唔押韻嘅情況更甚。由明代陳第硏究開始批判叶韻，自此大家對上古音韻逐步多咗了解，知道邊啲字在上古漢語中可以押韻。
司

司係中國同其他漢字文化圈地方用嘅一種政府部門名，最初係指六部下屬嘅分支部門。
喺英屬香港，「司」用咗嚟做官職名，所屬部門叫「司署」，主權移交「司」變返做部門名，首長叫「司長」。
司儀

司儀（Master of Ceremony，MC）係現場節目主持人，係個幕前表演藝人，負責掌控節目活動時間、進度同氣氛。近年各大小婚禮都必定有指定司儀負責搞氣氛。
舞台上嘅司儀
司制星

司制星（Sophrosyne），即係小行星134，係太陽系小行星帶嘅一粒小行星，喺1873年9月27號發現。
司士

司士，係古代中國官名，五官之一，掌糾察百官。
司天星

司天星（Urania），即係小行星30，係太陽系小行星帶嘅一粒小行星，喺1854年7月22號發現。
司劇星

司劇星（Thalia），即係小行星23，係太陽系小行星帶嘅一粒小行星，喺1852年12月15號發現。
司各特

司各特（Walter Scott，1771年8月15號—1832年9月21號）係蘇格蘭作家，主要寫歷史小說，亦有寫詩。
南郊區

南郊區係中國山西大同一個市轄區，總面積966平方公里，人口41萬。
南達維華

南達維華（英文：South Tarawa）係基里巴斯首都，喺達維華南部，人口大約有5萬。
南達科他州

南達科他州（英文：Commonwealth of South Dakota）係美國嘅一個州，1889年加入美國，首府皮爾。
維基同享有多媒體嘅嘢：South Dakota
祐

甲骨文𧙗字係一隻或者兩隻手加個示字，寫法有好多種，手可以左，可以右。字裏便嘅手係又字。簡單嘅𧙗字，淨得個又字，複雜嘅祐字，可以兩隻把奉住個示字，再加幾點。祭名嗰陣，𧙗同侑字通。

部首
《說文解字》歸佢入示部，《康熙字典》都歸佢入示部。

讀音
中古讀于救切，去，宥韻，喻三。上古之部。
祐仙勇

祐仙勇 ，係日本嘅一個男配音員。

配音作品一覽
呢個表唔完整，歡迎加料。
祐漢

祐漢（葡文：Iao Hon），係喺澳門北區嘅一個區域，好近黑沙環同埋關閘，呢度啲樓都好舊。「祐漢」呢個名係由住宅區「祐漢新邨」度嚟。
祐漢市政綜合體

祐漢市政綜合體（葡文：Mercado Municipal do Bairro Iao Hon），俗稱祐漢街市，位於澳門祐漢市場街，響1994年1月28號起好，由當時嘅澳督韋奇立主持揭幕儀式。
成個市政綜合體包含街市、固定小販區、市政公園、體育中心、停車場同社區活動中心。

背景
因為祐漢區長年係低收入同失業人士聚居嘅地方，澳門回歸之前有人響公園入面開大戲，但係因為公園附近都係民居，引嚟附近居民投訴嘈音問題，但當局執法不嚴奈佢哋唔何。
到2004年底響街市一樓嘅粵曲中心對外開放，加上公園開始整治工程，情況先緩和返。

祐漢街市市政綜合大樓
祐漢街市
祐漢街市市政綜合大樓，俗稱祐漢街市，有四層樓高旁邊有一座群樓，大樓以紅色做主色。
樓層分佈
天台
籃球場、羽毛球場

祐漢公園
祐漢公園遊樂場
響祐漢街市隔離嘅廣場，有五千平方米左右，早期只係有噴水池同石椅，到1999年5月起增加種樹，而且改建舞台。
為咗解決附近唔夠泊車位，民政總署響2005年5月23號將公園關閉，用嚟起三層地下停車場，提供四百個輕型汽車同四百個電單車泊位，宜家已經起好開放畀市民使用。

祐漢小販大樓
祐漢大販大樓
2006年，由於居民意見同消防問題，民政總署研究將街市側邊嘅小販區改建做永久性大樓方案，加上後嚟因為祐漢公園搞緊改造工程導致小販區傾斜，所以將原來小販區拆卸，同時起過五層樓高嘅小販大樓，而大樓響2008年開工，響2012年陸續啟用。
樓層分佈
四樓
民政總署公民教育資源中心
祉

祉係福咁解。

唐字
甲骨文祉字係上便止字，下便示字。
祉可以解福，又可以解喜。

部首
《說文解字》歸入示部，《康熙字典》都歸佢入示部。

讀音
中古讀敕里切，上，止韻，徹。上古之部。
祐民街

祐民街（英文：Yau Man Street），係香港鰂魚涌一條馬路，由基利路開始，去到英皇道。
祈錦鈅

祈錦鈅（英文：MaxineChi，1995年6月20號—）係臺灣女模特兒、音樂家、藝人。

個人介紹
祈錦鈅喺2013年開始擔任平面模特兒，加入過知名模特平台JKF，2017年被網友封為國民女神，無幾耐之後成為網絡歌手。
祈維信

祈維信（英文：Vince Cable，1943年5月9號—）係英國官，2010年開始做商務、創新同技能大臣。
祈積奇

祈積奇（德文：Jacques Ernst Kägi）係香港廚師，而家做緊廚藝同餐飲管理顧問。佢本身係混血兒，阿爸係瑞士人，阿媽係唐人。佢有一個仔叫Max，亦係TVB Think Big Kids嘅成員之一。佢曾經喺香港同北京開餐廳，之後轉型到電視幕前演出，出道作係無綫電視嘅《美女廚房》。另外，佢個樣有幾分似藝人黃秋生，所以有個花名叫「瑞士秋生哥」。
半兩錢

半兩錢，古錢一種，貨幣一種，或者就叫半兩，又另寫半両錢。佢出自戰國時秦國，漢初亦承繼鑄造，直至皇帝劉徹改鑄五銖錢。秦時半兩即十二銖，亦即初時青銅錢重十二銖，約莫今日八克左近。上面寫咗半兩。錢身圓，中間方孔。呢個形狀，一直用到大清，日本錢幣，至今仍保留個款。
半兩錢經史上數變，出土文物所知，有青銅錢、有銀錢，有鉛錢。有官錢同私錢。有輕有重，有大有細。有粗糙，有日漸精細。一般分成戰國、秦、漢三期，再細分辨別。
除咗華夏，日本都有出土過廿五件。尤其三重縣熊野市，波田須町出土秦半兩。亦聯想到秦始皇帝派徐福去蓬萊山傳說。

史
圓錢春秋就有，晉國銅錢，卒先圓形圓孔。周匽齊秦等等，都跟住鑄圓錢。然而改為方孔，皆因個窿後期加工而成。當時銅錢無厚邊。
秦惠文王二年開始鑄半兩錢，後世叫長人兩。而始皇帝統一後鑄半兩錢，叫短人兩。分別在於兩字，裏面人字長就叫長人，知就叫短人。
劉邦建漢，容許私鑄銅錢，就唔少唔同制式半兩錢。文帝劉恆，佢中意商人鄧通，相士話鄧通注定餓死，就畀蜀地銅山鄧通鑄錢，因而出過半兩錢。為咗同官錢唔同，佢加厚咗方孔，啲人認為特別多福。景帝劉啟唔中意鄧通，話佢過境採銅，沒收財產，日後應驗預言餓死成故仔。至終劉徹改鑄五銖錢，半兩錢就廢咗。
半乳醣

半乳醣（galactose），又寫半乳糖，單醣一種，屬醣類。佢同葡萄醣化合成乳醣，雙醣一種。
半人馬小行星

半人馬小行星係種似彗星嘅小行星，用希臘神話入面嘅半人馬起名，太陽系入面直徑大過一公里嘅半人馬小行星有大約44,000個。
半人馬座A

半人馬座A係個喺半人馬座嘅透鏡星系，距離地球1370萬光年，亦係最近地球嘅其中一個電波源。
半人馬座ω

半人馬座ω係個喺半人馬座嘅球狀星團，距離地球18,300光年，亦係銀河系入面最大嘅球狀星團。
半人馬

半人馬又叫人頭馬、人馬，係希臘神話入面一種半人半馬嘅怪物。
半人馬座

半人馬座（Centaurus）係家下八十八西洋星座之一。佢響天球南部，佔天球面積1060平方度。地球北半球來講，半人馬座係春天嘅星座，即係春夜會見到。肉眼可以睇到嘅星，約莫150粒到。有一到四等星33粒，即係有1等星2粒、2等星2粒、3等星8粒、4等星21粒。

史
半人馬座係古希臘托勒密所編嘅托勒密48星座之一。
半人馬座V766

半人馬座V766（V766 Cen，又叫HD 119796或HR 5171）係一粒喺半人馬座嘅黃特超巨星。佢嘅恒星光譜可以變，分做G8Ia+同埋K3Ia+之間，佢嘅光亮度有唔規則嘅變動。佢有一粒遠過佢好多嘅B型伴星，同埋一粒好近嘅低溫伴星。半人馬座V766距離地球3,600秒差距，係截至2014年3月已經搵到嘅最大嘅黃特超巨星。佢咁大嘅體積好有可能係同佢近尐嘅伴星有物質交換造成嘅。
呢一類恒星喺太陽嘅40倍大細左右開始，演化做紅特超巨星，到依家剩底嘅外層物質用一系列強烈嘅爆炸向外散開，同時恒星繼續升熱。佢有可能會變做藍超巨星或者高光度藍變星，之後愈嚟愈暗，並且喺做晏期沃爾夫-拉葉星之前做超新星爆炸。
半人馬座V766好光，有高質量，並且同伴星有質量交換，屬於好罕見嘅一類恒星。因為咁科學家喺2014年之前並冇深入研究佢。歐洲南天文台（ESO）嘅甚大望遠鏡干涉儀（VLTI）睇到佢，並發現佢係已經發現嘅最大嘅黃特超巨星，亦都係最大嘅10粒恒星之一。根據估計，呢粒恒星嘅半徑喺太陽嘅1300倍以上，佢其中一粒伴星甚至掂到主星運行。
嚟自法國尼斯蔚藍海岸天文台嘅一組國際觀測團隊發現半人馬座V766比預期大好多：佢比紅巨星參宿四大50%，比太陽光多100萬倍。
半人馬座V766喺觀測期間體積有增大嘅現象，佢係體型會隨住溫度變化嘅恒星之一：佢體積越大，溫度就越低。
天文學家喺研究咗好多個天文台畀嘅數據之後，判斷呢粒恒星屬於一個食聯星系統，其中細尐嘅伴星每1300日圍繞主星公轉一個禮拜。
半人馬座V766附近嘅天域
半合成

半合成（英文：semisynthesis）係化學合成嘅一種，指用由天然資源嗰度提取嘅化合物嚟做反應物產生新嘅化合物。
和田拓也

和田拓也（1990年7月28號—）係日本足球員，司職後衞，效力大宮松鼠。
和田昌裕

和田昌裕（1965年1月21號—）係日本足球員，司職中場，效力過大阪飛腳，及神戶勝利船。
和田健太郎

和田健太郎（1996年6月28號—）係日本足球員，司職前鋒，效力大阪飛腳。
和田凌

和田凌（1995年7月5號—）係日本足球員，打前鋒位置，效力FC琉球。
和田機場

和田機場（粵音：wo4 tin4 gei1 coeng4）係喺中國新疆嘅一個機場，喺1956年嗰陣起好兼且開放畀人用嚟搭飛機。
和田拓三

和田拓三（1981年10月20號—）係日本足球員，司職後衞，效力過清水心跳，橫濱FC，東京綠茵，千葉JEF聯，及福岡黃蜂。
和田光司

和田光司（粵拼：wo4 tin4 gwong1 si1；日文：和田 光司(Wada Kōji)；1974年1月29號—2016年4月3號）係日本嘅流行男歌手，京都府福知山人，唱過好多首數碼暴龍系列嘅歌。佢試過兩次生癌好返再唱返歌，俾人話係「日本音樂界嘅不死蝶」。
和田光司喺2016年4月3號因為鼻咽癌復發死咗，終年42歲。
無翅亞綱

無翅亞綱（apterygota，源自古希臘文：πτερυγωτός，pterugōtós，「有翼嘅」）係一個亞綱嘅昆蟲，包括咗一柞家陣冇翼而且進化史上亦冇翼嘅昆蟲。
無耳豆屬

無耳豆屬（粵拼：mou4 ji5 dau2 suk6，學名：Aotus ），係豆目豆科蝶形花亞科嘅其中一個屬。
無聲仿有聲

《無聲仿有聲》係香港歌手謝霆鋒嘅粵語專輯，喺1997年12月11號推出。
無線電波

無線電波（Radio wave）即係無線電嘅波，指電磁波譜入面波長長過紅外光嘅電磁波，頻率一般由300GHz到3kHz之間。同各種電磁波一樣，無線電波傳播速度等同光速。喺自然界，無線電波主要嚟自閃電同天體；喺人工環境，無線電波主要嚟自大氣電波廣播、雷達同通訊衛星噉。
無罪假定

無罪假定係現代法律嘅一個重要原則。呢個原則係指當一個人未畀法庭判有罪之前，要先假定佢係無罪。
無罪假定係現代法治國家刑事司法通行嘅一項重要原則，係國際公約確認用嚟保護基本人權，亦係聯合國喺刑事司法領域制定同推行嘅最低限度標準之一。假如原告拎唔出足夠合理證據，被告就冇罪喇。

香港
香港以前係英國屬地，繼承咗英國普通法嘅傳統，用無罪假定嚟對待疑犯，即係係疑犯未經審判定罪之前都必須假定為無罪。呢個原則貫穿香港刑事訴訟程序嘅每一個步驟。英國上議院議員約翰·紳奇勳爵形容呢個原則係「貫穿英國刑事法嘅金線」。雖然係咁，危險藥物條例下嘅所有罪行同非禮罪仍然係屬於有罪假定，例如，香港法例第134章危險藥物條例講明，任何被指控觸犯呢條法例嘅人士都必須承擔一切舉證責任。
除咗咁，無罪假定亦要求控方所提出嘅所有證據都要達到毫無合理疑點(beyond reasonable doubt)先可以將被告定罪；如果唔係，係疑點利益（benefit of doubt）歸於被告嘅原則下（另一由無罪假定延申出來嘅原則），被告會被判無罪。
香港根據加拿大最高法院係1986年嘅R. v. Oakes案例，奠定咗無罪推定嘅重要性。除咗透過案例嚟保障無罪推定，香港亦透過成文法(statute)嚟更加明確清晰咁確保呢個原則同埋延申權利獲得認可同保障。
《香港人權法案條例》第十一(一)條確認「無罪假定原則」
「
受刑事控告之人，未經依法確定有罪以前，應假定其無罪。
」
《香港人權法案條例》第十一(二)(庚)條保障不自我指控權及緘默權
「
不得強迫被告自供或認罪。
」
無聲火2.0

《無聲火2.0》（英文：Bangkok Dangerous）係一套2008年嘅美國電影，係1999年泰國電影《無聲火》嘅翻拍版本，一樣都係由彭氏兄弟執導。故仔係講一個又聾又啞嘅職業殺手。
無線電遙控

無線電遙控（英文：Radio control，簡寫：R/C或者RC）係指利用無線電訊號嚟控制一部設備。工業、軍事同埋科學研究機構都有用到無線電遙控。日常生活入面，最常見嘅無線電遙控設備就係玩具遙控車。
無聲天使

LaMB無聲天使係一個Animax製作嘅動畫，亦係首個Animax Asia製作嘅高清動畫，導演Ryosuke Tei，編劇Carmelo S. J. Juinio，2009年年初喺全亞洲播出，總共3集。
作品取自2007年泛亞洲動畫劇本比賽Animax Awards特別獎得主 － 菲律賓業餘作家Carmelo Juinio嘅劇本。法國同加拿大樂隊簡單計劃（Simple Plan）同埋美國樂隊五次方樂園（The Click Five）有兩首唔同嘅歌（I Can Wait Forever同埋Summertime），作為動畫嘅主題曲。

劇情簡介
故事講述主人夏娃（Eve）同埋傑克 葛斯沃（Jack Griswold）喺席諾星對抗「禁固計劃」無形監獄嘅制度。喺該制度下所有囚犯都着住特殊囚衣並叫做「無聲天使」，而且呢個監獄系統會確保所有嚴重罪犯冇自由但都繼續為社會做嘢。夏娃原本係一名科學家，可惜由佢帶領嘅科學實驗發生嚴重意外並造成大量人命傷亡，所以被判成為「無聲天使」。傑克就係一名從其他星球來訪嘅科學家，為咗忘記已故嘅老婆，拼搏令自己沉醉做工。輾轉間佢無意被捲入「無聲天使」同埋無形監獄嘅政治之中，並同夏娃產生一段浪漫嘅愛情。
無聲火

《無聲火》（泰文：บางกอกแดนเจอรัส เพชฌฆาตเงียบ อันตราย，英文：Bangkok Dangerous）係一套1999年嘅泰國電影，由彭氏兄弟執導，講一個又聾又啞嘅職業殺手。美國片商喺2008年將呢套戲重拍，叫《無聲火2.0》。
約安富士達

約安·富士達ー奧提斯（Joan Fuster i Ortells，1922年11月23號—1992年6月21號），係西班牙作家，亦係1975年加泰文書信獎得主。
約坦

約坦（？—前732年）係南國猶大國王，前740年到前732年在位，屬聖經列王紀下嘅時期。
約埋班Friend遊香港

《約埋班Friend遊香港》（英文：Travel Buddies in Hong Kong）係香港無綫電視製作嘅本地遊節目，《約埋班Friend去旅行》續作，由麥長青、江美儀、滕麗名同陳浚霆主持，介紹香港景點。節目由2023年10月9號到10月11號禮拜一到三晚22:30－23:05喺翡翠台播。
約基拉豐

約基拉豐（葡文：Jorge Lafond；1952年3月15號—2003年1月11號）係一位巴西演員，主要做喜劇，亦係舞蹈員同埋異裝皇后。
真田雅則

真田雅則（1968年3月6號—2011年9月6號）係日本足球員，司職守門員，效力過清水心跳，及全日空。
真的狠愛你

《真的狠愛你》（Anyone But You）係2023年美國電影，由悉尼斯威尼、格倫鮑威爾主演，韋古克執導。
真的很在乎

《真的很在乎》係中國歌手楊坤出嘅第七張錄音室大碟。喺2012年2月13號由竹書娛樂發行。

簡介
呢張唱碟收錄咗11隻歌。
真的愛妳

真的愛妳 係Beyond 1989年出嘅第四張粵語大碟Beyond IV嘅主打歌同埋電影開心鬼救開心鬼嘅插曲，呢首歌係Beyond四人時期最流行最有影響嘅歌之一。呢首歌將母愛寫入歌詞入邊，配上流行嘅旋律同四個人每人一段嘅合唱方式，當年就紅遍咗大街小巷，重得到1989年度十大中文金曲同1989年度十大勁歌金曲。
真的愛妳呢首歌，因為和弦好簡單，加上電結他嘅Solo部份都唔係好難，噉就經常就有結他入門書收入做練習曲目。
真的戀愛了

《真的戀愛了》（粵拼：zan1 dik1 lyun2 oi3 liu5，Love Actually）係套2003年嘅英國愛情片，由Richard Curtis做導演。主演係阿倫烈卡文、標尼菲、哥連費夫同愛瑪湯遜。
周躍龍

周躍龍（英文：Zhou Yuelong，1998年—），國籍中國，喺四川省成都市出世，係中國職業士碌架運動員。

簡介
周躍龍曾經得到［全國青少年士碌架系列賽］青年組第二名嘅成績。一向有［四川丁俊暉］嘅稱號。
2012年2月，周躍龍僅得14歲，就得到外卡參賽嘅資格，成為2012士碌架海口公開賽外卡資格賽最細嘅選手。

賽績
2011中青賽分區冠軍
2011全國青少年士碌架無錫總決賽亞軍
全國青少年士碌架系列賽青年組最新排名，排名第2。
2012年世青賽第三名
2015年6月21號，世界士碌架世界杯賽在無錫落下帷幕。在決賽中，由周躍龍與顏丙濤組成的中國B隊以4比1戰勝由希金斯與馬奎爾組成的蘇格蘭隊，獲得冠軍。
2018年3月30號，周躍龍獲得2017-2018賽季士碌架冠軍聯賽最後勝者組亞軍，並收穫5000鎊獎金。
2018年5月27號，周躍龍獲得2018CBSA中國職業士碌架巡迴賽淄博國際公開賽冠軍同10萬蚊人民幣冠軍獎金，重憑單桿140分攞到1萬蚊嘅單桿最高分獎金。
2018年10月25號，霍金斯、瑞恩戴、周躍龍同趙心童組成嘅B隊獲得2018年澳門士碌架大師賽團體冠軍。

世界排名
2016年6月9號，世台聯官網公佈咗最近三個賽季嘅獎金榜，周躍龍喺個人第二個職業賽季收穫11.6萬英鎊，排喺單賽季第21位。
2016年7月31號，2016年士碌架世界公開賽第1個排名結算點公佈，周躍龍排名第49。
2016年12月5號，2016年世界士碌架英國錦標賽後嘅世界排名公佈，周躍龍排名第40。
2016年12月19號凌晨，2016年世界士碌架蘇格蘭公開賽賽後排名，周躍龍排名第40。
2017年5月2號，2016-17賽季年終排名出爐，周躍龍排名第32。
周迅

周迅（粵拼：zau1 seon3；1974年10月18號—）係中國大陸演員，浙江衢州出世。佢憑2005年電影《如果·愛》攞香港電影金像獎最佳女主角獎。
周遊格

周遊格（粵拼：zau1 jau4 gaak3；1986年4月8號—）係中國大陸嘅男歌手，廣東廣州人，2005年因為參加MTV嘅《天籟之聲歌手大賽》攞咗總冠軍而出道，2007年攞過香港TVB音樂節嘅亞軍同埋UMC音樂節最佳男歌手嘅稱呼，2010年因為參加過浙江衛視代表廣州隊參加《麥霸英雄匯》節目攞咗總冠軍。
佢嘅歌聲被譽為「廣東第一男聲」。
周超常

周超常，香港親中派政治人物兼飲食界人士，寶湖廚莊第一代負責人，寶湖飲食集團董事副總經理。

政治立場同經歷
佢係香港親中派嘅成員，曾經公開支持修改北京未經諮詢或香港人同意，強行落實並大幅度削減直選議席比例嘅所謂『完善選舉制度』。佢亦主張加強地區委員會職能，香港要融入中國嘅發展大局。
佢亦支持北京未經諮詢或香港人同意，強行訂立嘅《港版國安法》，並且喺一個國安法一周年活動入面讚揚夏寶龍對國安法嘅言論係一錘定音。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。

家庭
佢已經結咗婚，周倚霞係佢個女。
周遊東京

《周遊東京》（英文：Think You Know Tokyo）係香港電視廣播有限公司嘅遊埠節目，由周奕瑋主持，介紹日本東京嘅遊埠資訊。節目分兩輯：第一輯喺2018年2月26號到3月9號香港時間逢禮拜一到五22:30到23:00喺翡翠台播；第二輯（《周遊東京2》）喺2018年11月5號到11月16號開始逢禮拜一到五同一時段播。
渠道導向

渠道導向（Canalisation）係指一個生物群體有幾能夠做到「無論環境同遺傳型變成點，都產生一樣嘅表現型」。
渠黎

渠黎鎮（壯語：Gizlij Cin），係中國廣西壯族自治區崇左市扶綏縣轄下嘅一個鎮。面積382平方千米，人口48195人（2011年）。

行政區劃
下轄2個社區、16個村：
社區：渠黎社區、中國東盟青年產業園社區。
村：聯綏村、渠哆村、馱河村、新安村、岜桑村、布堯村、那勒村、弄平村、渠蒔村、汪莊村、大陵村、蕾隴村、篤邦村、渠新村、必計村、渠鳳村。
渠舊

渠舊鎮（壯語：Gizgiu Cin），係中國廣西壯族自治區崇左市扶綏縣轄下嘅一個鎮。面積173平方千米，人口28000（2011年）。

行政區劃
下轄1個社區、10個村：
社區：渠舊社區。
村：瀨濾村、馱弄村、馱迓村、三合村、弄蔔村、渠吞村、中原村、竹琴村、崇邊村、布沙村。

名人
黃現璠（1899 － 1982），廣西壯族自治區崇左市扶綏縣渠舊鎮三合村人。壯族。中國現代民族學嘅奠基人。
甘苦（1924－1993），廣西壯族自治區崇左市扶綏縣渠舊鎮竹琴村。壯族。做過全國人大常委會嘅副委員長。
渡The Crossing

《渡The Crossing》係中國歌手薛之謙出嘅第八張錄音室唱碟。喺2017年12月28號由華宇世博發行。

簡介
呢張唱碟收錄咗10隻歌。呢張碟10隻歌全部都有MV。
渝水區

渝水區係中國江西新喻一個市轄區，總面積1776平方公里，人口84萬。
渠

渠就係喺地下或地底引水同排水用凹咗落去嘅路，亦可以指去水嘅管。可以攞嚟引乾淨水淋菜，亦可以攞嚟畀污遭水流走。渠有大有細，洗手盆嘅去水渠得十幾厘米直徑，排洪嘅明渠成30-40米闊。
渝北

渝北（粵拼：jyu4 bak1）係中華人民共和國重慶市嘅一個市轄區。
渝湛高速公路

條高速公路開通初期嗌渝湛高速公路。雖然中國高速公路命名規劃將佢納入咗蘭海高速公路一部分，但廣東段個名重喺度用緊。
呢條高速最西邊嘅粵西站屬廣東同廣西嘅交界。高速公路開通後，一直以嚟，出入口有關卡查車同轉換粵通卡及八桂行卡嘅收費站，不過喺2020年1月1月取消咗省界收費站後，呢個措施亦正式取消。

工程
呢條高速喺2003年11月27號喐手起，一直到2005年12月31號正式全線通車。

出入口同連接嘅道路
渝湛高速公路西邊終點，嗰度屬廣東同廣西嘅交界。
渠務署

渠務署（英文：Drainage Service Department），係香港政府部門，屬發展局旗下，負責香港嘅污水處理同渠務工作。

歷史
渠務署嘅前身係1890年成立嘅渠務辦事處，當時隸屬於香港政府嘅工務局。1964年，渠務辦事處同負責路政管理嘅馬路部合併為馬路渠務部。1969年，當時嘅馬路渠務部分拆成負責全港排水管理嘅渠務部同負責路政管理嘅馬路部（即現時嘅路政署），為當時嘅工務局土木工程科屬下嘅部門。
1989年9月1號，當時負責渠務嘅渠務部正式改組為現時渠務署，成為布政司署下屬工務科（1997年改為隸屬工務局）嘅一個政府職能管理部門。2002年7月1號，問責制正式實施，渠務署成為當時新嘅決策局環境運輸及工務局屬下嘅部門。
渝中

渝中（粵拼：jyu4 zung1；西南官話：[jyː˧˩tsoŋ˥]）係重慶市政府駐地、重慶嘅政治中心，喺嘉陵江同長江交匯處嘅半島處，亦叫渝中半島，佔地23.71平方公里，全區常住人口有63.01萬。

行政區劃
分成朝天門、望龍門、解放碑、南紀門、七星崗、菜園壩、兩路口、大溪溝、上清寺、石油路、大坪、化龍橋12個街道，區政府喺各街道設街道辦事處嚟管理轄區事務。
基於規則嘅系統

基於規則嘅系統係電腦科學裏便嘅一個概念，指用於存儲同操縱知識、並以有用嘅方式解釋訊息嘅系統。佢通常用於人工智能應用同研究當中。一般嚟講，個術語「基於規則嘅系統」適用於啲涉及人為或者由人策展嘅規則集嘅系統。啲用自動規則推理構造嘅基於規則嘅系統、譬如基於規則嘅機器學習（英文：Rule-based machine learning），就通常毋屬於邇種系統類型。

理論
基於規則嘅系統並冇使用到人工神經網絡，而係使到一啲邏輯學嘅機制，嚟模仿腦裏便個神經網絡嘅功能之一，即透過某個對象嘅模式、性質、相關反應同埋一啲推斷規則（邏輯規則等）嚟認識世界上啲嘢或者理解啲嘢嘅行為，譬如睇到部汽車就反應到佢主要係金屬做成、使油、識喐、沿線行、識打燈、運得人等等；又譬如見到個交通燈，就要注意到亮紅燈要徛住、亮綠燈就得行噉樣。
無論對於生物腦抑係電腦，要透過邏輯嚟解決啲問題都係由問題提出（輸入）同埋問題嘅解（輸出）組成。喺基於規則嘅系統裏便，輸入同輸出之間，仲細分成知識表示（Wissensrepräsentation）同埋知識加工（Wissensverarbeitung）兩部份。通過將知識本身同知識加工分開，可以做到喺運行緊嗰陣時單獨改啲用到嘅知識/訊息，同埋可以令到機器自己可以有判斷功能、意識到邊啲規則係戥結果唔啱嘅並適應新嘅規則。
啲用到嘅知識有好多種類型：
關連知識（Relationales Wissen），即啲對象又跟其他對象有拏褦嘅邇層知識，譬如發動機之於汽車、電動汽車之於汽車等等；
特性繼承（Vererbung von Eigenschaften），即類似三段論嘅推導，譬如電動汽車係汽車所以電動汽車又有發動機噉樣；
過程知識（Prozedurales Wissen），即某種特定情景下比較固定嘅一套行動或者進程，譬如乾炒牛河就先炒嫩牛肉至半熟，再落油炒香芽菜、韭菜、洋蔥，又落河粉快炒，再加入豉油同熟油，最後放牛肉炒勻之類；
邏輯知識（Logisches Wissen），邇層一般指啲因果理由同埋邏輯暗指（Logische Implikation），譬如去加油站意味住要加油噉。
知識表示就係捉啲知識用某種語言文字系統表達出嚟，等到電腦自己可以理解。啲語言文字梗係包括自然語言，但自然語言會有多義性、歧義，所以用統一嘅語言文字系統嚟表達同埋轉換啲訊息就好有必要。
知識加工反映嘅係知識背後嘅聯繫，即某啲知識會暗含（imply）其他嘅知識，譬如「一部車使唨八年」意味住「老化」、「折舊大」、「價平」、「檢查制度可能更嚴格」等等。

構建
典型嘅基於規則嘅系統有四個基本組件：
規則個列表抑或規則庫個列表，屬於特定類型嘅知識庫。
推斷引擎（英文：inference engine）抑係語義推理機（英文：semantic reasoner），基於啲對輸入同埋個規則庫嘅交互嚟推斷訊息或者採取行動。隻解釋器（interpreter）通過執行以下匹配-解析-行動（match-resolve-act）循環嚟執行生產系統（英文：Production system (computer science)）程序：
匹配（Match）：第一動，啲所有生產方式（productions）嘅左側（left-hand sides）都戥工作記憶啲內容進行匹配，並獲得一個衝突集作為結果，之包含澌啲所有滿意嘅生產方式嘅實例。生產方式個實例係一份有序嘅列表，裏便寫有啲滿足生產方式左側嘅工作存儲元素。
衝突解析（Conflict-Resolution）：第二動，揀衝突集裏便啲生產實例之一嚟執行。若果冇滿意嘅生產方式，隻解析器就halt住。
行動（Act）：第三動，執行個喺衝突解析當中揀唨嘅生產方式裏便啲行動。邇啲操作可能會更改工作內存啲內容。邇一動結束嗰陣，執行過程返到第一動。
臨時嘅工作記憶。
使用者界面或者其他連到外便世界嘅連接，上高傳遞到啲輸入輸出訊號。
基於流嘅生成模型

基於流嘅生成模型（英文：Flow-based generative model）係機器學習當中用嘅一種生成模型，種模型旨在顯式噉建模出一個概率分佈，當中用到歸一化流（normalizing flow）呢種方法、一種憑藉變量變化公式（change-of-variable formula）捉簡單分佈轉換為複雜分佈嘅統計方法。
直接建模概似性（英文：likelihood）會有啲優勢。譬如，負對數概似率可以直接計算得出而且可以作爲損失函數來最細化。另外，仲可以透過採返初始分佈嘅樣本並應用流變換嚟生成新樣本。
相比之下，好多生成建模方法作爲替代嘅（例如變分自動編碼器（VAE）同埋生成對抗網絡）都冇明確表示到個概似函數。

方法同推導
設係具有分佈嘅隨機變量（可能係多變量）。
對於序數，設係一條隨機變量序列、啲係從遍歷轉換而嚟嘅，噉樣一趟「遍歷」亦即係所謂嘅「流」。其中啲函數要係可逆嘅，即存在有反函數。個最終輸出就可以幫目標分佈建模。
個對數概似係：
為唨有效噉計得出呢個對數概似，啲函數要滿足：
1.容易求逆；
2.容易計出Jacobi行列式。
喺實踐當中，啲函數係用深度神經網絡建模嘅，並透過訓練嚟幫目標分佈啲數據樣本嚟最細化佢個負對數概似，亦即係最佳化個損失函數。啲架構通常係設計成僅衹需要到神經網絡個前向傳遞功能（forward pass），就計得出個逆同埋啲Jacobi行列式。噉樣嘅架構包括有示例似NICE、RealNVP同埋Glow。

反向訓練
考慮有同，根據變量變化公式：
呢條式表示變化前後嘅總概率保持係1。
對於變化前後嘅一細橛範圍，保持總概率對應（方向可以掉轉，所以加絕對值）有：
留意有，亦即係，攞一般意義下嘅變量變化公式嚟表示個分佈：
其中係嘅Jacobi矩陣（經常攞嚟表示向量導數）個行列式。
通常嚟講，條式適用於任何同埋，所以可以透過歸納法一路從目標分佈推到某個理想分佈（好多時係高斯分佈）：
兩頭取對數得到編碼器嘅對數概似：
當中左右都跟目標樣本有關，所以從目標樣本當中取樣可以訓練出一串聯出來，個串聯表示一串變換，捉啲目標樣本逆推出最啱理想分佈嘅啲嘅。

正向生成
對於變量變化公式應用反函數定理掉轉個行列式嘅分子分母（由好易睇得出）：
因（係一個可逆矩陣），有：
所以原本嘅分佈式又可以表示成：
注意右便唔會再同左便嘅輸出相關，所以可以攞嚟生成。
同樣經過遞歸同埋對數化可以得到生成模型嘅對數概似：
其中可以由取逆好容易噉得到，表示一串聯變換，可以捉理想分佈底下啲樣本轉換成目標分佈。

連續歸一化流
比起按函數組合構造流，另一種方法即連續歸一化流（continuous normalizing flow，CNF）係將個流就公式化成一種連續時間動態（continuous-time dynamic）。 設係具有分佈嘅潛在變量。映射呢個潛在變量到數據空間可以用返呢種流函數：
其中係一個任意函數，可以用神經網絡之類幫佢建模。
個反函數就自然係：
嘅對數概似即為：
由於使到積分，喺實踐中可能要用到類似神經常微分方程（Neural ODE）之類嘅技巧。
吊鐘大山

吊鐘大山（Tiu Chung Tai Shan），係香港嘅山，海拔高217米，喺西貢區吊鐘洲。
吊鐘排

吊鐘排（英文：Tiu Chung Pai ）係香港一個島，地區行政上屬西貢區。佢喺吊鐘洲東面。吊鐘排冇居民住。
吊鹽水

吊鹽水（diu3 jim4 seoi2）係將液體持續打入靜脈嘅方法，所謂嘅鹽水成份唔只鹽水，通常都會有葡萄糖、營養液甚至係藥，目的係令身體可以快啲吸收，唔使等消化系統慢慢消化。
吊鐘洲

吊鐘洲（Jin Island）係香港西貢區一島，形似吊鐘，約莫1.8平方公里咁大，而家無人住喺上面。
維基同享有多媒體嘅嘢：Jin Island
吋

吋，又叫英寸，係長短單位，係英制，一呎嘅十二份之一。
吊鐘屬

吊鐘屬（粵拼：diu3 zung1 suk6，學名：Enkianthus）係杜鵑花目杜鵑花科嘅一個屬。
吊頸

吊頸係用繩將人條頸勒住吊起，目的係想令個人死，所以又叫吊頸死、吊死或者縊死，通常出現喺自殺（叫上吊）或者行死刑（叫絞刑）。
同

呢篇文夾雜文言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
同本來似筒
同，至初指筒指桶，周嗰又有◎，如今講異相反，再引伸一齊咁，又指。

話
廣東話連埋幾樣嘢，用法與字近似。
田漢

田漢（粵拼：tin4 hon3；1898年3月12號—1968年12月10號），乳名壽昌，用過筆名伯鴻、陳瑜、漱人、漢仙等，係湖南長沙人、中國話劇作家、戲曲作家、電影劇本作家、小說家、詩人、創造社其中一個主要成員、填詞人、文藝批評家、社會活動家、文藝工作領導者、中國現代戲劇嘅奠基人。中華人民共和國國歌《義勇軍進行曲》嘅填詞人。1966年，喺文化大革命俾人批鬥，1968年，喺禁閉期間病死。
田澤勇氣

田澤勇氣（1979年7月16號—）係日本足球員，司職前鋒，效力過札幌岡薩多。
田波

田波（1931年12月25號—2019年12月15號）係中華人民共和國病毒學家，做過中國科學院院士。

生平
1931年聖誕日喺山東省桓台縣夏莊出世。高中時代先後讀過南京國立中央大學附屬中學同青島市立高中。1954年畢業於北京農業大學植物保護系。畢業後被分配到中國科學院微生物研究所病毒學研究室工作。喺林傳光教授嘅指導下從事病毒喺馬鈴薯退化中作用嘅研究，歷任研究實習員、助理研究員、副研究員。1986年晉升為研究員。
1981年澳洲阿德萊德大學訪問學者。1986年西德杜塞爾多夫大學客席教授。1990年美國馬利蘭大學同威斯康星大學客席教授。1993年英國蘇格蘭作物所訪問學者。中國植物病理學會常務理事，中國植物保護學會理事。1984年至2001年，中國微生物學會病毒學專業委員會第二至五屆副主任委員。
1991年當選中國科學院院士（學部委員）。2001年兼任武漢大學生命科學學院及病毒學國家重點實驗室教授。2003年非典疫情爆發後，致力於對SARS冠狀病毒致病機制嘅研究。
到2019年12月15號，田波因病醫治無效喺北京逝世，享年87歲。

科學貢獻
1954至1979年研究咗病毒同高溫對馬鈴薯花葉型退化嘅作用，發現病毒感染後喺低溫條件之下馬鈴薯產生耐病性而唔發生退化。從而提出無病毒種薯生產方案。
1980年代開展亞病毒研究：1983年喺國際上首次報道咗應用衛星RNA防治黃瓜花葉病毒，並獲得成功。佢重發現咗一種新型類病毒——牛旁矮化類病毒，獲得國際承認。1987年，領導科研團隊成功將人工合成嘅抗黃瓜花葉病毒基因轉入西紅柿細胞核染色體中，首次得到具有抗病性嘅西紅柿新株系。
1989年涉足醫學病毒，研究咗SARS同愛滋等病毒融合蛋白嘅7肽重複序列與細胞融合嘅分子機制，設計咗一種三螺旋蛋白高抗愛滋病毒。
2003年開始研究SARS冠狀病毒融合機制，研製出咗抗擊該病毒侵入細胞嘅多肽藥物。

榮譽
主持嘅科研項目曾五次獲得中國科學院自然科學同科技進步獎，兩次獲得國家自然科學與科技進步獎，三次獲得省部級獎項。1988年獲國家有突出貢獻嘅中青年專家稱號。1997年獲得首批華夏英才基金資助。1999年何梁何利科學與技術進步獎。2016年獲得中國植物病理學會終身成就獎。
田渕龍二

田渕龍二（1973年2月16號—）係日本足球員，司職後衞，效力過大塚製薬，札幌岡薩多，及神戶勝利船。
田澤浩之

田澤浩之（1978年4月29號—）係日本足球員，司職後衞，效力過橫濱水手，及仙台七夕。
田汨

田汨（粵拼：tin4 mik6；1982年2月1號—），係中國作曲家、音樂製作人。佢喺上海音樂學院畢業。佢依家係上海音樂學院作曲指揮系講師。

經歷
2014年，佢加入中國音樂家協會。2019年，佢憑住佢寫嘅《步雲》入選2019年鑽石金曲榜。
田浦環

田浦環 ，係日本嘅一個女藝人同埋配音員。
呼倫湖

呼倫湖係中國內蒙古一個湖，面積2,315平方公里。
呵叻槍擊案

2020年2月8號泰國時間夜晚，一個泰國軍人痴咗線，喺泰國呵叻府一個軍營同一個商場亂槍掃射，殺咗至少29人，另外約60人受傷。個槍手喺2月9號朝早俾警察開槍打死。呢次襲擊係泰國史上死得最多人嘅槍殺案。
味醂

味醂，係種日本調味料，用糯米加埋麴釀成，有甜味又有酒味。
呵叻

呵叻（泰文：นครราชสีมา；粵拼：ho1 lik1），係泰國東北部最大嘅城，亦係泰國嘅第二大城，有44萬人左右。
滅火器樂團

滅火器樂團（英文：Fire EX.），係一個嚟自臺灣高雄嘅臺語龐克樂團，喺2000年成立。2014年臺灣太陽花學運發生嗰時，國立臺北藝術大學教授吳達坤、陳敬元同埋學生們企劃，邀請滅火器樂團創作歌曲《島嶼天光》，之呢首歌後喺臺灣主流音樂圈受到廣泛注目。2015年成立火氣音樂。2017年創立自己嘅音樂祭為火球祭。2020年第31屆金曲獎最佳樂團獎得獎。

作品
2019年：《撐》－聲援香港反送中運動，譴責香港政府堅持立法同香港警察濫權嘅歌曲，由香港同台灣兩地唔同音樂單位合作嘅歌曲。
滅絕遊戲

《滅絕遊戲》、《國定殺戮日》（The Purge）係一部2013年嘅美國科幻片，伊芬鶴健、蓮娜赫迪主演。
滅蠻經

滅蠻經，風水書，傳為大唐時一行法師所寫，並無傳世本，不見經傳，或者虛構出來。古時風水至為重要，甚至為國之機密。外國使節求風水之書，大唐怕外國興盛，因而叫一行寫風水書，有真有假，混雜其中。至今仍為好風水者所暢談。
滄源

滄源係中國雲南臨滄一個佤族自治縣，總面積2539平方公里，人口19萬。
滅火筒

滅火筒，又叫滅火器，係救火嘅架生，裝住啲化學劑，用時就會出啲二氧化碳、泡沫、粉末、水、濕嘅化學劑、或者哈龍（Halon）氣，唔畀着火嘅嘢掂到氧氣，就燒唔落去。
傳統嘅滅火筒係有分顏色，唔同色代表筒裏面裝住唔同嘅滅火劑，而唔同嘅滅火劑有唔同嘅用途。唔同嘅滅火筒有唔同嘅操作方法，例如紅色筒身頂部有粒掣畀人拍落去嘅係水，奶白色筒身要將支滅火筒上下掉轉先有嘢出嘅係泡沫，黑色筒身有個氣壓表同埋喇叭型噴嘴嘅係二氧化碳，藍色筒身係乾粉末，重有一種黃/綠色嘅係哈龍，因為有毒所以家陣已經唔多見。但係今時今日大部份滅火筒都用晒紅色筒身，就連外形同埋操作方法都差唔多。
理論上，水係救大部份火嘅最理想工具，因為佢兼具降溫同隔絕氣體氧兩種功能；不過因為佢係導體容易通電，所以唔用得嚟救同電有關嘅火。唔少燒得着嘅液體都輕過水，用水救液體着火唔止無效重反而會累事。氣體滅火劑（二氧化碳、亞摩尼亞、哈龍、以至地鐵站以前用開嘅溴代三氟甲烷）基本上任何類型火都啱用，不過用嚟救液體火用泡沫以至乾粉都比較好。另外，某啲金屬會因為化學反應着火，用乾粉類滅火劑救呢類火效果尤其好。

維修
滅火筒必須定時檢查維修，以確保效能及安全。大部份地區都規定滅火筒需要由合資格人士定期檢查。滅火筒日久失修唔單只要用嘅時候用唔到，重可能會因為壓力而爆炸。
滄源佤山機場

滄源佤山機場（粵音：cong1 jyun4 ngaa5 saan1 gei1 coeng4）係喺中國雲南嘅一個機場，喺2016年嗰陣起好兼且開放畀人用嚟搭飛機。
滅聲器

滅聲器係裝喺槍管上面，用嚟降低發射子彈噪音嘅工具。
嚴家淦

嚴家淦（1905年10月23號—1993年12月24號）係中華民國第4、5任副總統，1966年上任，1975年總統蔣中正死後繼任佢剩餘任期到1978年。佢做過行政院長、財政部長等重要職位。
嚴島神社

嚴島神社係日本一座神社，喺廣島縣廿日市，喺飛鳥時代嘅593年起好，經已畀聯合國教科文組織列入世界文化遺產。
嚴崇天

嚴崇天（粵拼：jim4 sung4 tin1；英文：Douglas Yim），人稱阿天或小天。佢曾經喺RoadShow，亞洲電視新聞部、鳳凰衛視、香港有線電視等媒體擔任主持。

入行經過
嚴崇天係香港城市大學學士學位畢業，主修語言學及語言科技，副修中文。佢參加有線電視主播大招募活動，喺1000名參加者中，佢同另外兩位參加者脫穎而出。入行後，佢主力做娛樂新聞同藝人專訪等工作。由於訪問藝人明星經驗豐富，所以有每逢大時大節，國際影展，有線電視都會派佢擔任專訪環節主持。
嚴基俊

嚴基俊，係大韓民國嘅一個男藝人同埋演員。
嚴幼韻

嚴幼韻（粵拼：jim4 jau3 wan5；英文：Juliana Koo；1905年9月26號—2017年5月25號）係中國政治人顧維鈞遺孀，浙江寧波慈溪人。佢係復旦大學第一批女學生之一。1945年移居到美國紐約，二戰結束後曾經做過聯合國第一批禮賓官，亦係聯合國第一批外交官。
2017年5月25號，佢喺紐約嘅屋企入面死咗，終年111歲。
嚴勵行

嚴勵行（粵拼：jim4 lai6 hong4；英文：Johnny Yim）係香港流行歌曲作曲人同編曲人，歌曲監製、做過演唱會音樂總監等幾項工作。
佢讀過聖若瑟書院，中學同大學時代留學加拿大約克大學，主修數學。由6歲開始學鋼琴彈奏古典樂曲，到今日自學做咗流行歌曲監製，過程唔順利。2001年，佢畢業後返香港希望從事音樂事業，但遭遇滑鐵盧，轉去蘋果電腦工作。同時亦幫演藝學院跳舞班彈奏同喺廣告公司從事外聘配樂工作。雖然一人做3份工，但從冇諗過放棄做音樂事業嘅理想，亦喺工餘時間開始作曲，2004年憑《黑洞》攞咗「第十六屆Cash流行歌曲創作大賽」冠軍而開始佢嘅音樂事業生涯。
初期佢以編曲為主，到依家編曲作品過幾百首而被叫做「編曲俠」。近年除編曲外，重做創作，歌曲監製同演唱會音樂總監等幾項工作。
2008年8月，佢同張敬軒喺「903 ID Club拉闊變奏廳」首次合作，就結下合作之緣，重一直做佢演唱會音樂總監到依家。2011年，佢做張敬軒喺九龍展貿中心Star Hall一連3日舉行嘅「港樂X張敬軒交響音樂會」音樂總監，同80人交響樂團合作。
佢喺「2009年度十大勁歌金曲頒獎典禮」憑幫林峯編曲嘅《如果時間來到》攞咗「最佳編曲獎」。2012年再喺「第34屆十大中文金曲頒獎音樂會」憑同張敬軒一齊作曲嘅《PS. I love you》攞咗「優秀金曲作曲獎」同幫蘇永康編曲嘅《那誰》攞咗「全球華人至尊金曲獎」。
另外，佢亦喺「2012年度十大勁歌金曲頒獎典禮」憑幫鍾嘉欣編監嘅《預防針》攞咗「最佳歌曲監製獎」。
2014年，佢幫北京上演嘅「愛上鄧麗君」音樂劇做編曲總監。
譚詠麟入行四十週年喺斯洛伐克灌錄嘅大碟「銀河歲月」，都係由佢負責監製同編曲。
佢喺商業電台2014年度叱咤樂壇流行榜頒獎典禮入面攞到「叱咤樂壇編曲人大獎」。
2015年1月開始做香港電台第二台嘅廣播節目「這裡找共鳴」嘉賓主持，邀請對自己有影響嘅嘉賓做清談訪問。10月5號晚駕駛跑車撞到1部的士、衝上行人路同撞倒交通指示牌。
嚴建平

嚴建平係香港親中派政治人物兼工程界人士。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工程界委員。
嚴嵩

嚴嵩（1480年3月3號—1567年5月29號）係大明奸臣，佢同清官海瑞鬥爭嘅事跡至出名。佢本身係江西分宜人。
秦景愉

秦景愉，香港親中派政治人，香港再出發大聯盟發起人之一。